คือกินยาคุมฉุกเฉินแล้วถึงวันที่ปจดจเมาแต่ปจดเดือนไม่มามีมูกใสแทนมีมา2-3วันแล้วจะมีโอกาสท้องมั้ย
สวัสดีค่ะ หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน แต่บางรายอาจไม่มีเลือดออกก็ได้ ซึ่งเลือดที่ออก เกิดจากผลของยาคุมฉุกเฉิน ไม่ใช่ประจำเดือนจริงๆดังนั้น หากยังไม่ถึงกำหนดวันที่ประจำเดือนจริงๆ ควรจะมา (คือห่างจากรอบที่แล้วประมาณ 24-35 วัน) ก็ควรรอประจำเดือนต่อไปก่อน แต่หากถึงกำหนดที่ประจำเดือนควรจะต้องมาแล้ว แนะนำควรรอต่อไปอีก 1 สัปดาห์ก่อน เพราะผลของยาคุมฉุกเฉินนั้น อาจทำให้ประจำเดือนมาช้าได้ ซึ่งหากรอครบ 1 สัปดาห์แล้ว ประจำเดือนยังไม่มา ก็ควรตรวจหาการตั้งครรภ์ดูค่ะสำหรับมูกใส คือตกขาวที่ปกติ โดยเกิดจากการเปลี่ยนแปลงของฮอร์โมนในร่างกาย ซึ่งอาจป็นอาการก่อนการมีประจำเดือนมาก็ได้ค่ะ